Ministerul Finanțelor: În aprilie, acțiunile de control ale ANAF au diminuat pierderea fiscală cu 430 milioane lei
Ministerul Finanțelor a anunțat, miercuri seară, că, în luna aprilie, acțiunile de control ale ANAF au diminuat pierderea fiscală cu 430 milioane lei. S-au făcut aproape 5.000 de controale și au fost trimise contribuabililor aproape 3.000 de notificări, care au vizat riscuri fiscale de 2 miliarde de lei. „Peste 65% din cuantumul obligațiilor fiscale stabilite suplimentar de organele de inspecție au fost în contul TVA”, a transmis ministrul finanțelor, Marcel Boloș.